'எம்பியே இறக்கும் என்னில், எனக்கு இனி, இலங்கை வேந்தன் தம்பியே! புகழ்தான் என்னை? பழி என்னை? அறம்தான் என்னை? நம்பியே என்னைச் சேர்ந்த நண்பரின் நல்ல ஆமே, உம்பரும் உலகத்து உள்ள உயிர்களும், உதவி பார்த்தால்?' 240 என்று கொண்டு இயம்பி, 'ஈண்டு இங்கு ஒருவன் ஓர் இடுக்கண் செய்ய, வென்று, இவண் உலகை மாய்த்தல்விதி அன்றால்' என்று விம்மி, நின்று நின்று, உன்னி உன்னி, நெடிது உயிர்த்து அலக்கணுற்றான்,- தன் துணைத் தம்பிதன்மேல், துணைவர்மேல், தாழ்ந்த அன்பான்.	241